Иохан Готтлиб Ган

Иохан Готтлиб Ган (, 1745 – 1818) нь Шведийн химич, металлургч бөгөөд 1774 онд манганыг нээсэн эрдэмтэн юм.

Ган 1762-1770 онд Уппсалад суралцаж байх хугацаандаа Торберн Бергман, Карл Вильхелм Шееле нартай танилцжээNordisk Familjebok (1908): Gahn, Johan Gottlieb . 1770 онд Фалунд суурьшсан Ган зэс баяжуулах аргыг сайжруулж, хэд хэдэн үйлдвэр барихад оролцсон аж.

Тэрээр Шведийн Уурхайн Зөвлөлд 1773-1817 онд химичээр ажилласан юм. Өөрийн шинжлэх ухааны ололт нээлтүүдийг хэвлэж нийтлүүлэхдээ тун дурамжхан байдаг байсан тэрээр Бергман, Шееле нартай харин чөлөөтэй харилцдаг байв. Ганы нээлтүүдийн нэг нь нүүрстөрөгч ашиглавал манганы диоксид дахь манганы агууламж нэмэгдэх явдал байсан бөгөөд ингэснээр манганыг анх удаа металл хэлбэрээр нь гарган авч чаджээ.

1784 онд Ган Шведийн Эзэн Хааны Шинжлэх Ухааны Академийн гишүүнээр сонгогджээ. Тэрээр мөн Шведийн уурхайд удирдах албан тушаал эрхэлж байсан аж.

Мөн үзэх
 Ганит, Ганы нэрээр нэрлэгдсэн эрдэс

 Эшлэл 

 Ном зүй 


 Гадны холбоос
 Svenskt biografiskt handlexikon дахь өгүүлэл 

Ангилал:1745 онд төрсөн
Ангилал:1818 онд өнгөрсөн
Ангилал:Шведийн химичид